หุ้นกู้PSวงเงิน 5พันล้านจ่ายดอกเบี้ย 3.10-3.75%
พฤกษาเรียลเอสเตทขายหุ้นกู้วงเงิน 5,000 ล้านบาท ใช้พัฒนาโครงการใหม่ที่บริษัทวางแผนไว้ว่าปีนี้จะเปิดโครงการใหญ่ให้ครบ 65 โครงการ
12 พ.ย. 2553

พฤกษาเรียลเอสเตทขายหุ้นกู้วงเงิน 5,000 ล้านบาท ใช้พัฒนาโครงการใหม่ที่บริษัทวางแผนไว้ว่าปีนี้จะเปิดโครงการใหญ่ให้ครบ 65 โครงการ
บริษัทพฤกษาเรียลเอสเตท(PS)เปิดเผยว่า  บริษัท ได้ขายหุ้นกู้วงเงิน 5,000 ล้านบาทให้กับนักลงทุน ลงทุนสถาบันและผู้ลงทุนรายใหญ่ ซึ่งหุ้นกู้ครั้งนี้มี 2 ชุดคืออายุ 3ปีวงเงิน 3 พันล้านบาทจ่ายดอกเบี้ย 3.10% และหุ้นกู้ 5ปี วงเงิน 2พันล้านบาทจ่ายดอกเบี้ย 3.75%  สำหรับเงินที่จะได้จากการขายหุ้นกู้จะนำมาใช้ในการพัฒนาโครงการใหม่ๆที่บริษัทวางแผนไว้ว่าปีนี้จะเปิดโครงการใหญ่ให้ครบ 65 โครงการ  "การระดมทุนด้วยการออกหุ้นกู้จะได้ต้นทุนทางการเงินที่ต่ำกว่าการกู้เงินจากสถาบันการเงินแต่เมื่อความเหมาะสมในเรื่องของโครงสร้างเงินทุนบริษัทจำเป็นที่จะต้องพึ่งเงินทุนทั้งจากการออกหุ้นกู้และการกู้เงินจากสถาบันการเงิน"
ทั้งนี้หุ้นกู้ของบริษัทได้รับอันดับความน่าเชื่อถือของหุ้นกู้ A แนวโน้มอันดับเครดิต คงที่ โดยบริษัท ทริสเรทติ้ง จำกัด เมื่อวันที่ 13 ตุลาคม 2553